मुम्बई
इसका गठन लावा निर्मित सात छोटे-छोटे द्वीपों द्वारा हुआ है एवं यह पुल द्वारा प्रमुख भू-खंड के साथ जुड़ा हुआ है। मुंबई बन्दरगाह भारतवर्ष का सर्वश्रेष्ठ सामुद्रिक बन्दरगाह है। मुम्बई का तट कटा-फटा है जिसके कारण इसका पोताश्रय प्राकृतिक एवं सुरक्षित है। यूरोप, अमेरिका, अफ़्रीका आदि पश्चिमी देशों से जलमार्ग या वायुमार्ग से आनेवाले जहाज यात्री एवं पर्यटक सर्वप्रथम मुम्बई ही आते हैं, इसलिए मुम्बई को भारत का प्रवेशद्वार कहा जाता है। मुम्बई को सपनों का शहर भी कहा जाता है।
कराची पोर्ट ट्रस्ट बिल्डिंग
कराची पोर्ट ट्रस्ट बिल्डिंग (उर्दू: کراچی پورٹ ٹرسٹ بلڈنگ), जिसे केपीटी बिल्डिंग भी कहा जाता है, कराची, पाकिस्तान में स्थित औपनिवेशिक काल की एक बड़ी इमारत है, जो कराची पोर्ट ट्रस्ट का मुख्यालय है और जहाँ से कराची बंदरगाह का प्रबंधन किया जाता है। इमारत ब्रिटिश राज की पराकाष्ठा की साक्षी है, और इसका उद्घाटन 5 जनवरी 1916 को किया गया था।